[{"text_idx": "#000001", "text": "Dechreuodd fy ngyrfa ym myd addysg ym 1985 fel athro llygaid glas awyddus addysg gorfforol. O\u2019r diwrnod cyntaf, ac am y 36 mlynedd nesaf yn y proffesiwn, nid wyf erioed wedi gorffen dysgu. Mae\u2019n debyg fy mod wedi gwneud mwy o gamgymeriadau na lwyddiannau ac wedi bod yn ddigon ffodus i weithio mewn gwahanol leoliadau a sectorau o fewn y proffesiwn. Mae\u2019r rhain wedi cynnwys addysg uwchradd (chwe blynedd), ymgynghorydd pwnc (dwy flynedd), addysg gynradd (nifer o flynyddoedd o fewn pedair ysgol wahanol), uwch swyddog \u2013 ADY ar gyfer Cyngor Sir Ddinbych (pum mlynedd), addysg uwch (dwy flynedd). Rwyf hefyd wedi parhau fel hyfforddwr yng nghanolfan addysg awyr agored Gogledd Cymru drwy gydol y cyfnod hwn i gadw\u2019n brysur ar y penwythnosau (36 mlynedd)! Er gwaethaf yr yrfa hir ac amrywiol hon, rwy\u2019n falch o ddweud bod y swydd yn gwella ac yn gwella o hyd. Rwy\u2019n parhau i ddysgu a thyfu tra bod nifer o gyfleoedd a gynigir i mi yn ymddangos yn ddiddiwedd."}, {"text_idx": "#000002", "text": "Yn ystod fy ngyrfa, mae rhai o\u2019r rolau wedi bod yn heriol dros ben. Roedd angen i mi dynnu ar fy holl ddatblygiad arweinyddiaeth, heb so\u0302n am gefnogaeth ac arweiniad pobl eraill. Rwyf wedi bod yn ffodus o gael rhai mentoriaid arweinydd eithriadol yr oeddwn yn eu hedmygu a\u2019u copi\u0308o. Roeddwn i yn gallu dysgu am arferion arweinyddiaeth nad oeddent yn cyd-fynd a\u0302\u2019m credoau a\u2019m gwerthoedd fy hun gan rai rwyf wedi gweithio gyda hwy. Dechreuais weld pethau o ran \u201csystem\u201d yn hytrach na gwahanol rannau o gyfnod gyrfa gynnar. Ar o\u0302l pum mlynedd yn fy ail ro\u0302l fel pennaeth, es i i weithio o fewn yr awdurdod lleol, roeddwn i\u2019n gyfrifol am yr holl ddarpariaeth ADY ar draws y sir. Roedd hyn yn canolbwyntio fy meddyliau a\u2019m credoau ar system gyfartal a theg a oedd yn gwbl gynhwysol. Mewn ro\u0302l mor anodd, rhaid ichi geisio deall safbwyntiau pawb. Fodd bynnag, yn y pen draw, yr ydych yn glynu\u2019n gadarn at eich egwyddorion ynghylch tegwch a chynhwysiant, o gofio\u2019r gyllideb gyfyngedig."}, {"text_idx": "#000003", "text": "Yn 2018, fe wnes i gais lwyddiannus i fod yn y garfan gyntaf Cymdeithion yr Academi gyda\u2019r Academi Genedlaethol ar gyfer Arweinyddiaeth Addysgol. Roedd gennyf rai safbwyntiau cryf eisoes ar arweinyddiaeth addysgol ledled y Deyrnas Unedig. Roeddwn yn credu bod addysg yn cael ei gyrru\u2019n wleidyddol, yn aml er anfantais y plentyn. Yng Nghymru, fodd bynnag, gwelais orwel newydd ac roeddwn i am helpu i lunio\u2019r tir y tu hwnt. Dewiswyd fy ysgol fel ysgol arloesol, ac roeddwn yn ddigon ffodus i weithio gyda rhai o\u2019r cyfranwyr allweddol i weledigaeth addysg Cymru. Mae bod yn rhan o\u2019r Academi Arweinyddiaeth wedi rhoi cyfleoedd niferus i mi gyfarfod, trafod a dylanwadu ar gyfeiriad addysg Gymreig yn y dyfodol."}, {"text_idx": "#000004", "text": "I mi, mae arweinyddiaeth system yn ymwneud a\u0302 phobl yn rhannu gweledigaeth glir o ble rydym am gymryd addysg ein pobl ifanc. Mae arweinyddiaeth system yn seiliedig ar gydweithredu a ategir gan gyfathrebu effeithiol a pharch. Mae\u2019n ymwneud mwy a\u0302 diwylliant lle clywir barn pob unigolyn yn hytrach na set o reolau y gellir eu hysgrifennu. Mae gan y diwylliant hwn elfennau sy\u2019n cyfrannu at greu system addysg gynaliadwy sy\u2019n cael ei gyrru gan angerdd lle mae\u2019r holl gyfranogwyr yn ymgysylltu\u2019n llawn. Mae\u2019n debyg y gall arweinyddiaeth system wneud diwylliant mor ddiddorol. Os felly, ni allwn beidio ag ymgysylltu a\u0302 meddyliau a chalonnau ifanc ein hysgolion wrth i ni gyflwyno cwricwlwm newydd i Gymru."}]